የህዳሴው ግድብ አራተኛ ዓመት ነገ በጉባ  ይከበራል፤  የህብረተሰቡ ድጋፍ አበረታች እንደነበርም ምክትል ጠቅላይ ሚኒስትር ደመቀ መኮንን ገለጹ
 የታላቁ የኢትዮጵያ ህዳሴ ግድብ የመሰረት ድንጋይ የተቀመጠበት አራተኛ ዓመት መታሰቢያ ነገ የግድቡ ግንባታ በሚካሄድበት በቤኒሻንጉል ጉሙዝ ክልል ጉባ በድምቀት ይከበራል።“እንዳጋመስነው ጨርሰን ሌላ እንጀምራለን” በሚል መሪ ቃል በሚካሄደው ስነስርዓት የግድቡ የእስካሁን የግንባታ ሂደት የህዝቡ ያልተቋረጠ ልዩ ድጋፍ የሚያሳዩ መርሃ ግብሮች የሚካሄዱ መሆኑን የግድቡ ግንባታ ህዝባዊ ተሳትፎ ማስተባበሪያ ምክር ቤት ጽህፈት ቤት የሚዲያና ኮሙዩኒኬሽን ዳይሬክተር አቶ ፍቃዱ ከተማ ገልጸዋል ።የዘንድሮ በዓል የግድቡ ግንባታ ወደ መጋመሱ በተጠጋበት ወቅት እንዲሁም በኢትዮጵያ፣ ግብጽና ሱዳን መካከል በግድቡና በአባይ ውሃ አጠቃቀም መርህዎች ዙሪያ የመጀመሪያው ስምምነት በተፈረመበት ወቅት መካሄዱ ልዩ ያደርገዋልም ብለዋል ።የግድቡ ግንባታ ከተጀመረ አንስቶም ህዝቡ በተለያየ መልኩ እያደረገ ያለው ድጋፍ አጋርነቱን በግልጽ ያሳየ መሆኑን የታላቁ ኢትዮጵያ ህዳሴ ግድብ ግንባታ ህዝባዊ ተሳትፎ ማስተባበሪያ ብሄራዊ ምክር ቤት ፕሬዝዳንትና ምክትል ጠቅላይ ሚኒስትር ገለጹ ።ህብረተሰቡ ለህዳሴው ግድብ በአራት አመቱ ጉዞ የግድቡ ዋና ዋና የሚባሉ የግንባታ ስራዎች በሚፈለገው ደረጃና ጥራት ተከናውኖ የግድቡን ግንባታ 42 በመቶ ደርሷል ብለዋል ።ይህም ህብረተሰቡ ለህዳሴው ግድብ በአራት አመቱ ጉዞ ያደረገው የቦንድ ግዢ ድጋፉ አበረታች መሆኑን የሚያሳይ ናው ያሉት አቶ ደመቀ ሁሉም የህብረተሰብ ክፍል ቃል የገባውን በማክበርና አዳዲስ ተሳትፎዎችን በማሳደግ ግድቡን ከግብ ልናደርሰው ይገባል ሲሉ አሳስበዋል።የኢትዮጵያ ልማት ባንክ ፕሬዘዳንት አቶ ኢሳያስ ባህረም የቦንድ ግዢውም ሆነ ሁለንተናዊው ተሳትፎ የተሻለ አፈጻጸም የታየበት ጊዜ እንደነበር  ገልጸዋል ።ታችኛው የህብረተሰብ ክፍል እንዲደርስ የተሰሩ ስራዎች ግድቡን ከመደገፍ አንጻር የራሳቸው አስተዋጾ ነበራቸውም ብለዋል ለታላቁ የኢትዮጵያ ህዳሴ ግድብ ግንባታ በሀገር ውስጥ እስካሁን ከስድስት ቢሊየን ብር በላይ ቦንድ መሸጡ የሚታወቅ ነው ሰለ ፋና ብሮድካስቲንግ ኮርፖሬት ዘግቧል ።